Bushman Rock Karoo Guesthouse | LekkeSlaap
Die Bushman Rock Karoo Guesthouse bied B&B- en selfsorgverblyf op die plaas tussen Colesberg en Hanover in die hartjie van Karoo. Dit is die ideale plek om die natuurskoon van die Karoo te bewonder en jy kan rustig wandel, sterrekyk en die beeldskone Karoo-sonsondergang geniet.
Gaste kan voëlkyk, visvang, swem, fietsry en nagritte geniet waar gaste die nagdiere op die plaas kan sien.
Daar is 3 gemaklike en suite-eenhede. Twee van die gesinseenhede het slaapplek vir 4 gaste elk en die derde eenheid het slaapplek vir 2 gaste. Die gesinseenhede het elkeen 'n ingeboude kaggel. Al die eenhede het diefwering en sekuriteitshekke met gaasdraad, verwarmers, warmwaterbottels en waaiers.
Die eenhede het toegang tot die gemeenskaplike kombuis wat goed toegerus is vir selfsorg en sluit breekware, eetgerei, 'n yskas, tweeplaatstoof en oond, mikrogolf en ketel in. Ys, vars plaasmelk, tee, koffie, Cremora en suiker word voorsien. Buitebraai-geriewe word ook voorsien.
Daar is ook 2 aparte gastekamers in die hoofhuis en die eerste kamer het 'n dubbelbed en die tweede kamer het 2 driekwartbeddens. Die kamers deel 'n badkamer en aparte toilet. Maaltye word in die hoofhuis bedien en die kombuis in die hoofhuis het ook 'n ingeboude braai.
Gaste is welkom om in die plonspoel af te koel of in die ruim tuin met 'n boek uit die gastehuis se biblioteek te ontspan. Geniet die klanke van die plaas in die bekoorlike Karoo. Bushman Rock Karoo Guesthouse is troeteldiervriendelik en goedgemanierde diere is welkom.